cyanic-selkie/wikianc huggingface dataset:
অন্ধত্ব
বর্ণান্ধতা
কিছু লোক পদার্থের রংজনিত সমস্যায় ভোগেন যা বর্ণান্ধতা নামে পরিচিত। অর্থাৎ, ব্যক্তি জিনিসকে দেখেন ঠিকই কিন্তু সঠিকভাবে রঙের নাম বলতে পারেন না বা রঙের পার্থক্য বুঝতে অক্ষম বা তারা কোন রঙই দেখতে পান না। চিকিৎসাবিজ্ঞানে বর্ণান্ধতা একটি পারিভাষিক শব্দ এবং বিশেষজ্ঞ ডাক্তারগণ বর্ণান্ধতাকে রঙ দর্শনজনিত পার্থক্য নামে অভিহিত করে থাকেন।
সহায়ক সামগ্রী
thumb|250px|অন্ধ ব্যক্তির পথ প্রদর্শনে নিয়োজিত প্রশিক্ষিত [[কুকুর]] যখন কোন ব্যক্তি অন্ধ হয়ে পড়েন, তখন তিনি ব্রেইল পদ্ধতির ন্যায় পুস্তিকাদি পড়া ও লেখার কাজে ব্যবহার করে থাকেন। ফরাসী ব্যক্তিত্ব লুইস ব্রেইল কর্তৃক ব্রেইল পদ্ধতি আবিস্কারের ফলে এ নামকরণ হয়েছে। এতে অক্ষর, বর্ণের সংমিশ্রণ ঘটেছে। প্রত্যেকটি বর্ণ একগুচ্ছ বিন্দু দিয়ে তৈরী যা কাগজে বিশেষ বৈশিষ্ট্যের অধিকারী। অন্ধজন তাদের আঙ্গুল দিয়ে অক্ষরের ফোঁটাগুলোকে অনুভবপূর্বক মর্ম উপলদ্ধি করে এর ভাবার্থ বুঝে নেন বা দেন।
গুরুতরভাবে দৃষ্টিশক্তিহীন অনেক অন্ধ ব্যক্তি স্বাধীনভাবে চলাফেরার জন্যে সহায়ক সামগ্রী হিসেবে সাদা ছড়ি ব্যবহার করেন। সাদা ছড়ি অন্ধদের জন্যে আন্তর্জাতিক প্রতীকরূপে বিবেচ্য। লম্বা এ ছড়ি দিয়ে ব্যবহারকারী দূরের বস্তু স্পর্শের মাধ্যমে অবগত হন। লম্বাজাতিয় সাদা ছড়ি হুভার ছড়ি নামে পরিচিত যা ড. রিচার্ড হুভার কর্তৃক আবিস্কৃত। এর দৈর্ঘ্য ব্যবহারকারীর উচ্চতার উপর নির্ভর করে। কিছু কিছু সংগঠক এর চেয়েও লম্বা মাপের ছড়ি ব্যবহারের পক্ষপাতি।
পথ নির্দেশকের ভূমিকায় প্রশিক্ষিত কুকুরও তাকে দৈনন্দিন কাজে সহায়তা করে থাকে।
জাহানারা বেগম (রাজনীতিবিদ)
অধ্যাপিকা জাহানারা বেগম (১১ ফেব্রুয়ারি ১৯৪২ – ২৪ জুলাই ২০২১) ছিলেন একজন বাংলাদেশী রাজনীতিবিদ, যিনি সাবেক সংসদ সদস্য ও প্রতিমন্ত্রী ছিলেন।
প্রাথমিক জীবন
জাহানারা বেগম ১৯৪২ সালের ১১ ফেব্রুয়ারি রাজবাড়ীতে জন্মগ্রহণ করেন। তিনি বিবাহিত, তার দুই পুত্র ও এক কন্যা ছিলেন।
হাতিল
হাতিল ঢাকায় অবস্থিত একজন বাংলাদেশী আসবাবপত্র প্রস্তুতকারক এবং খুচরা বিক্রেতা। কোম্পানিটি ১৯৮৯ সালে সেলিম এইচ রহমান দ্বারা প্রতিষ্ঠিত হয়। হাতিল-এর মূল হলো এইচএ টিম্বার ইন্ডাস্ট্রিজ লিমিটেড, যেটি ১৯৬৩ সালে রহমানের পিতা আল-হাজ হাবিবুর রহমান কর্তৃক প্রতিষ্ঠিত। ১৮টি দেশে হাতিলের উপস্থিতি রয়েছে এবং এটি বাংলাদেশের সবচেয়ে বড় আসবাবপত্র রপ্তানিকারক।
জাহানারা বেগম (রাজনীতিবিদ)
রাজনৈতিক ও কর্মজীবন
তিনি দুবার সংস্কৃতি বিষয়ক প্রতিমন্ত্রী এবং তৎকালীন প্রধানমন্ত্রী বেগম খালেদা জিয়ার প্রাথমিক শিক্ষা ও গণশিক্ষা বিষয়ক উপদেষ্টা ছিলেন।
হাতিল
ইতিহাস
হাতিলের মূল এইচএ টিম্বার ইন্ডাস্ট্রিজ লিমিটেড থেকে পাওয়া যায়, একটি কাঠের কোম্পানি যা সেলিম এইচ. রহমানের পিতা আল-হাজ হাবিবুর রহমান দ্বারা ১৯৬৩ সালে প্রতিষ্ঠিত হয়েছিল। সেলিম এইচ. রহমান ১৯৮০-এর দশকের শেষের দিকে তার বাবার কোম্পানিতে যোগদান করেন এবং বাণিজ্যিকভাবে দরজা তৈরির ধারণা নিয়ে আসেন।
জাহানারা বেগম (রাজনীতিবিদ)
রাজনৈতিক ও কর্মজীবন
তিনি পঞ্চম জাতীয় সংসদে মহিলা আসন-২২ এর সদস্য ছিলেন। ১৫ ফেব্রুয়ারি ১৯৯৬ সালের ষষ্ঠ জাতীয় সংসদ নির্বাচনে তিনি বাংলাদেশ জাতীয়তাবাদী দলের মনোনয়নে রাজবাড়ী-১ আসন থেকে সংসদ সদস্য নির্বাচিত হয়েছিলেন। বিএনপির ভাইস চেয়ারম্যান ছিলেন তিনি।
হাতিল
ইতিহাস
হাতিল ১৯৮৯ সালে সেলিম এইচ. রহমান দ্বারা প্রতিষ্ঠিত হয়েছিল এবং প্রাথমিকভাবে হাতিল ডোরস হিসেবে শুরু হয়েছিল, পুরান ঢাকার একটি ছোট আকারের দরজা তৈরির দোকান। ১৯৯০ সালে, কোম্পানিটি ফার্মাসিউটিক্যাল কোম্পানির কাছ থেকে দরজা তৈরির অর্ডার পেতে শুরু করে। ১৯৯৩ সালে, হাতিল কুড়িলে একটি ৫,০০০ বর্গফুট সুবিধা ভাড়া নেয়। ১৯৯৫ সালে, কোম্পানিটি আলমিরা এবং বিছানা তৈরি করা শুরু করে এবং পরের বছর নাগাদ এটি বিভিন্ন ধরনের বাড়ির আসবাবপত্র তৈরিতে প্রসারিত হয়।
প্রাথমিক বছরগুলোতে, স্থানীয়ভাবে প্রাপ্ত সেগুন কাঠ ব্যবহার করে ১০০ জন শ্রমিক ম্যানুয়ালি আসবাবপত্র তৈরি করেছিলেন। ২০০০ সালে, কোম্পানিটি দক্ষিণ কোরিয়ার একটি কোম্পানির সাথে একটি যৌথ উদ্যোগে প্রবেশ করে এবং যান্ত্রিক কার্যক্রমে রূপান্তরিত হয়। চাহিদা বেড়ে যাওয়ায় শ্যামপুর থানা ও ফরাশগঞ্জে কারখানা ভাড়া নেয়। ২০০৬ সালে, এটি সাভারে নিজস্ব সুবিধা থেকে আসবাবপত্র উৎপাদন শুরু করে। ২০০৭ সালে, কোম্পানিটি তার ব্যবসায়িক ক্রিয়াকলাপে কাইজেনের নীতি গ্রহণ করে। বাংলাদেশে সেগুনের অভাবের কারণে ২০০৯ সাল থেকে হাতিল তার আসবাবপত্রে জার্মানি থেকে আমদানি করা বিচ কাঠ ব্যবহার করছে।
জাহানারা বেগম (রাজনীতিবিদ)
মৃত্যু
জাহানারা বেগম ২৪ জুলাই ২০২১ ঢাকার বসুন্ধরায় মৃত্যুবরণ করেন।
হাতিল
ইতিহাস
২০১৩ সালে, হাতিল অস্ট্রেলিয়ার সিডনিতে তার প্রথম বিদেশী শোরুম খুলেছিল, এবং কুয়েত, সৌদি আরব এবং মার্কিন যুক্তরাষ্ট্রে তার প্রথম ওইএম রপ্তানি করেছে। ২০১৪ সালে, এটি কানাডার টরন্টোতে তার দ্বিতীয় বিদেশী শোরুম খোলে। ২০১৫ সালে, এটি জার্মান ফার্নিচার প্রস্তুতকারক নলতে গ্রুপের সাথে একটি সহযোগিতা প্রতিষ্ঠা করে, যার ফলস্বরূপ হাতিল-নলতে বাংলাদেশে নলতে কিচেনের অনুমোদিত লাইসেন্সধারী হয়। হাতিল ২০১৫ সালে তার আসবাবের জন্য ফরেস্ট স্টুয়ার্ডশিপ কাউন্সিলের টেকসই প্রশংসাপত্রও পেয়েছে
অস্টিন পাওয়ার্স সিরিজ
অস্টিন পাওয়ার্স্‌ জে রোয়াচ পরিচালিত মার্কিন কমেডি চলচ্চিত্র। এই সিরিজের মোট তিনটি ছবি এ পর্যন্ত মুক্তি পেয়েছে। এগুলো হল অস্টিন পাওয়ার্স: ইন্টারন্যাশনাল ম্যান অফ মিস্ট্রি (১৯৯৭), অস্টিন পাওয়ার্স: দ্য স্পাই হু শ্যাগ্‌ড মি (১৯৯৯), ও অস্টিন পাওয়ার্স ইন গোল্ডমেম্বার (২০০২)। এতে অভিনয় করেছেন মাইক মায়ার্স্‌, মাইকেল ইয়র্ক, ডেমি মুর প্রমুখ।
হাতিল
ইতিহাস
২০১৬ এবং ২০১৭-এর মধ্যে, হাতিল নেপাল এবং ভুটানে তার কার্যক্রম সম্প্রসারিত করেছে। ২০১৭ সালে, এটি একটি ফ্র্যাঞ্চাইজিং মডেলের অধীনে ভারতীয় বাজারে প্রবেশ করে, চণ্ডীগড়ে তার প্রথম শোরুম চালু করে।  তখন হাতিল মিরপুরে একটি ৫০,০০০ বর্গফুট আয়তনের আসবাবপত্রের শোরুম উদ্বোধন করে, যা বাংলাদেশের বৃহত্তম। ২০১৮ সালে, এটি ভার্চুয়াল বাস্তবতায় তার সম্পূর্ণ আসবাবপত্র প্রদর্শনের জন্য তার ই-কমার্স ওয়েবসাইট এবং একটি ভার্চুয়াল স্টোর চালু করেছে।
২০১৯ সালে, হাতিল বেশি বিনিয়োগ করেছে  তার জিরানী বাজার কারখানায় যন্ত্রপাতি উন্নয়ন করার জন্য, যা এর উৎপাদন ক্ষমতা দ্বিগুণ করেছে বলে জানা গেছে।
কার্যক্রম
২০২১ সাল পর্যন্ত, হাতিলের বাংলাদেশে ৭৩টি, ভারতে ১৮টি এবং ভুটানে ২টি শোরুম রয়েছে। এটি মার্কিন যুক্তরাষ্ট্র, কানাডা, অস্ট্রেলিয়া, সৌদি আরব, কুয়েত, সংযুক্ত আরব আমিরাত, থাইল্যান্ড, মিশর এবং রাশিয়াতে ব্যবসা করছে।
ম্যানুফ্যাকচারিং
হাতিল উত্তর আমেরিকা থেকে ওক কাঠ, জার্মানি থেকে বিচ কাঠ এবং চীন ও ভারত থেকে কাপড় আমদানি করে। এর কারখানায় ব্যবহৃত যন্ত্রপাতি যেমন রোবোটিক কাটিং মেশিন, নিটিং মেশিন এবং রোবোটিক স্প্রে মূলত জার্মানি, ইতালি এবং মার্কিন যুক্তরাষ্ট্র থেকে আমদানি করা হয়েছে। হাতিল ৩,০০০-এরও বেশি লোককে নিয়োগ করে এবং চর্বিহীন উৎপাদন পদ্ধতি অনুসরণ করে। অনেক প্রক্রিয়া যেমন কম্পিউটার-সহায়ক ডিজাইন, ল্যাকারিং, ইউভি কিউরিং, সিএনসি মেশিনিং এবং নির্ভুল কাটিং এর স্বয়ংক্রিয় রোবোটিক সিস্টেম দ্বারা পরিচালিত হয়।
জওহরলাল নেহরু বিশ্ববিদ্যালয়
জওহরলাল নেহরু বিশ্ববিদ্যালয় (جامعة جواهرلال نهرو, Jawaharlal Nehru University, जवाहरलाल नेहरू विश्वविद्यालय, جواہر لال نہرو یونیورسٹی) ভারত-এর নতুন দিল্লি'র দক্ষিণাংশে অবস্থিত একটি কেন্দ্রীয় বিশ্ববিদ্যালয়। এটি বিজ্ঞান, সামাজিক বিজ্ঞান, মানববিদ্যা, আনর্জাতিক অধ্যয়ন প্রভৃতি বিষয়ে উচ্চ মানের শিক্ষা ও গবেষণায় সমগ্র ভারতের নেতৃস্থানীয় প্রতিষ্ঠানগুলির অন্যতম। জাতীয় মূল্যায়ন এবং স্বীকৃতি পরিষদ/National Assessment and Accreditation Council(NAAC)-এর জুলাই ২০১২-র সমীক্ষা অনুযায়ী জেএনইউ ভারতের সেরা বিশ্ববিদ্যালয়। ২০১৭ সালে ন্যাশনাল ইন্সটিটিউশন রেঙ্কিং ফ্রেমওয়ার্ক/ National Institutional Ranking Framework (NIRF) কর্তৃক সার্ভেতে ভারতের শীর্ষস্থানীয় বিশ্ববিদ্যালয়গুলির মধ্যে দ্বিতীয় স্থান অধিকার করেছে। ইতিপূর্বে তাদের নিকট জেএনইউ তৃতীয় স্থানে ছিল। একই বছরে জাতীয় মূল্যায়ন এবং স্বীকৃতি পরিষদ (NAAC) ঘোষণা করে যে, তাদের নিকট জেএনইউ "A" থেকে "A++" গ্রেড-এ পৌঁছেছে।
স্বীকৃতিপ্রাপ্ত শিক্ষাপ্রতিষ্ঠান
সারা ভারত জুড়ে জেএনইউ কর্তৃক স্বীকৃতি প্রাপ্ত প্রতিষ্ঠানগুলি নিম্নে দেওয়া হলো:
গবেষণা ও উন্নয়ন প্রতিষ্ঠান
সর্বশেষ সংবাদ
জওহরলাল নেহরু বিশ্ববিদ্যালয় সম্পর্কিত সব খবর জানতে চোখ রাখুন ভারতের সর্বাধিক জনপ্রিয় বাংলা সংবাদপত্র, আনন্দবাজার পত্রিকা - এ.
শালডিহা কলেজ
শালডিহা কলেজ হল পশ্চিমবঙ্গের বাঁকুড়া জেলার শালডিহা শহরে অবস্থিত একটি সাধারণ ডিগ্রি কলেজ। ১৯৬৬ সালে প্রতিষ্ঠিত এই কলেজটি বর্তমানে বাঁকুড়া বিশ্ববিদ্যালয় কর্তৃক অনুমোদিত। এই কলেজে কলা, বাণিজ্য ও বিজ্ঞান বিভাগে সাম্মানিক ও সাধারণ পাঠক্রম চালু রয়েছে।
শালডিহা কলেজের বিভাগগুলি হল:
শালডিহা কলেজ বিশ্ববিদ্যালয় মঞ্জুরি কমিশন (ইউজিসি) কর্তৃক স্বীকৃত। ২০১২ সালে ন্যাশানাল অ্যাসেসমেন্ট ও অ্যাক্রেডিটেশন কাউন্সিল (ন্যাক) এই কলেজকে খ+ গ্রেড দিয়েছে।
নির্জন ভদ্র
নির্জন ভদ্র (জন্ম ৫ জুন ১৯৯৪) একজন বাংলাদেশী ক্রিকেটার। তিনি ২৭ শে মার্চ, ২০১৮ তারিখে ঢাকা প্রিমিয়ার ডিভিশন ক্রিকেট লিগে খেলাঘর সমাজ কল্যাণ সমিতির হয়ে লিস্ট এ ক্রিকেটে পদার্পণ করেছিলেন।
মঙ্গলকাব্য
বাংলা সাহিত্যের মধ্যযুগে বিশেষ এক শ্রেণির ধর্মবিষয়ক আখ্যান কাব্য মঙ্গলকাব্য নামে পরিচিত। বলা হয়ে থাকে, যে কাব্যে দেবতার আরাধনা, মাহাত্ম্য-কীর্তন করা হয়, যে কাব্য শ্রবণেও মঙ্গল হয় এবং বিপরীতে হয় অমঙ্গল; যে কাব্য মঙ্গলাধার, এমন কি, যে কাব্য ঘরে রাখলেও মঙ্গল হয় তাকে বলা হয় মঙ্গলকাব্য।
সার সংক্ষেপ
মঙ্গলকাব্য ছিল সকল মধ্যযুগীয় সাহিত্যের ধারক। মঙ্গলকাব্য ছিল বাংলা ভাষার ক্রান্তীয় মধ্যযুগীয় বহিঃপ্রকাশ।
রচনাপদ্ধতি
মঙ্গলকাব্য ৪টি অংশে রচিত হয়।
দেবী বন্দনা
প্রথম অংশ হল বন্দনা, এতে রয়েছে দেবীর বা সম্মানিতের অর্চনা। বন্দনা শূদ্র ও সংখ্যালঘু সীমান্ত পেরিয়ে এক মহিমান্বিত উপায়ে দেবীকে উত্সর্গ করা হয়।
কারণ
দ্বিতীয় অংশে কবি ব্যাখ্যা করেন কেন তিনি কিংবদন্তীটি রচনা করেছেন। কবি নিজের পরিচয় তুলে ধরেন এবং সেই দেবদর্শনের বর্ণনা দেন যা তাকে কবিতাটি লিখতে অনুপ্রাণিত করেছে। দেবদর্শন প্রধানত স্বপ্ন বা কোন স্বর্গীয় আদেশ হিসেবে আসে।
দেবখণ্ড
তৃতীয় অংশ দেবখণ্ড এক বৈদিক দেবতার সাথে স্থানীয় দেবীর সম্পর্কের বহিঃপ্রকাশ বর্ণনা করে। এই অংশের একটি পরিচিত অংশ হিসেবে প্রভু শিব সর্বদা একবার দর্শন দেন এই অংশে।
প্রয়োগ
দেব দেবীদের জন্য আয়োজিত উৎসবে কাব্যগুলো পাঠ করা হত বলে কাব্যগুলোতেই উল্লেখ রয়েছে। জনপ্রিয় কাব্যগুলোকে ভজন হিসেবে গ্রামের মানুষের বিনোদনের জন্য উপস্থাপন করা হত। গায়কদের পঙ্‌ক্তি বদলে ফেলার বদলে গানগুলোর বেশ কিছু প্রকরণ আছে। বেশির ভাগ কাব্যসমূহ সাধারণ দ্বৈত ছন্দে রচিত হত, এবং রূপক হিসেবে সাধারণ পার্থিব বস্তু যেমন: গ্রাম, মাঠ ও নদী ইত্যাদি ব্যবহার করা হত।
প্রভাব
১৭০০ সালের শেষের পর্যায়ে মঙ্গলকাব্য সারা বাংলায় ছড়িয়ে পড়ে। মাজিলপুর শহরে প্রাপ্ত তথ্য অনুযায়ী জানা যায় যে এই অঞ্চলে মঙ্গলকাব্য রচিত ও প্রচারিত হবার পর থেকে শিব মন্দিরের সংখ্যা বৃদ্ধি পেতে শুরু করেছিল।
সাইদ বারাকাহ
থাম্ব|200x200পিক্সেল| বাহরি মামলুকদের আধিপত্য (লাল) সাইদ বারাকাহ (১২৬০-১২৮০; আসল নাম: মুহাম্মদ বারাকাহ কান (محمد بركة قان), রাজকীয় নাম: মালিকুস সাইদ নাসিরুদ্দিন বারাকাহ ( الملك السعيد ناصر الدين بركة ) ছিলেন একজন মামলুক সুলতান যিনি তার পিতা বাইবার্সের মৃত্যুর পর ১২৭৭ থেকে ১২৭৯ সাল পর্যন্ত শাসন করেছিলেন। তার মা বারকা খান ছিলেন একজন প্রাক্তন খোয়ারাজমীয় আমীরের কন্যা ।
ব্যক্তিগত জীবন
তার একমাত্র স্ত্রী ছিলেন গাজিয়া খাতুন। তিনি ছিলেন সুলতান কালাউনের কন্যা। ২৮ মে ১৯৭৬ সালে পাঁচ হাজার দিনার মোহরানা নিয়ে তার সাথে তার বাগদান সম্পন্ন হয়। ১২৭৭ সালের ৮ জুন বিবাহ হয়েছিল। তিনি ১২৮৮ আগস্ট মাসে মারা যান।
মৃত্যু
তাকে জর্ডানের কারাক দুর্গে নির্বাসিত করা হয়। তিনি ১২৮০ সালে সেখানে মারা যান।
জুলিয়ান অ্যাসাঞ্জ
জুলিয়ান পল অ্যাসাঞ্জ (ইংরেজি:Julian Paul Assange) (জন্ম: ৩ জুলাই ১৯৭১) অস্ট্রেলীয় সাংবাদিক, প্রকাশক, কম্পিউটার প্রোগ্রামার। তিনি বহুল আলোচিত উইকিলিকস এর প্রধান নির্বাহী যা মূলত গোপন নথি প্রকাশের জন্য বিখ্যাত। ১৯ জুন ২০১২ থেকে ১১ এপ্রিল ২০১৯ পর্যন্ত যুক্তরাজ্যে অবস্থিত ইকুয়েডোর দূতাবাসে রিফিউজি হিসেবে রাজনৈতিক আশ্রয়ে ছিলেন। বর্তমানে লন্ডন পুলিশের হেফাজতে যুক্তরাষ্ট্রের একটি মামলার আসামী হিসেবে বেলমার্শ নামক কারাগারে বন্দী আছেন। ইকুয়েডর ২৭ জুলাই ২০২১ আনুষ্ঠানিকভাবে অ্যাসাঞ্জের নাগরিকত্ব বাতিল করে। তথ্য গোপন ও জালিয়াতির অভিযোগে তাঁর নাগরিকত্ব বাতিল করা হয়।
জীবনবৃত্তান্ত
অ্যাসাঞ্জ ১৯৭১ সালের ৩ জুলাই কুইনসল্যান্ডে জন্ম গ্রহণ করেন। তার জন্মদাতা পিতার নাম হচ্ছে জন সিপটন ও মাতার নাম হচ্ছে ক্রিষ্টিন। জুলিয়ান অ্যাস্যাঞ্জের দত্তক পিতার নাম ব্রেট অ্যাস্যাঞ্জ। অ্যাস্যাঞ্জের ভাষ্যমতে তিনি ৫০ এর অধিক শহরে বসবাস করেছেন এবং ৩৭টি বিভিন্ন স্কুলে পড়াশুনা করেছেন।
মামলা
২০১০ সালের আগস্টে এক সুইডিশ নারী অ্যাসাঞ্জের বিরুদ্ধে ধর্ষণের অভিযোগ আনেন। অস্ট্রেলিয়ান নাগরিক অ্যাসাঞ্জ বরাবরই এ অভিযোগ অস্বীকার করেন। এই মামলার ‘স্ট্যাচুট অব লিমিটেশন’ অর্থাৎ অভিযুক্তের বিরুদ্ধে তদন্ত ও আইনি কার্যক্রম পরিচালনার সময় শেষ হয়ে যাবে ২০২০ সালের আগস্টে। এরইমধ্যে ২০১৯ সালের ১৯ নভেম্বর ধর্ষণের অভিযোগের তদন্ত বাদ দিয়েছেন সুইডিশ প্রসিকিউটরবৃন্দ।
দ্য টাইমস দে আর আ-চেঞ্জিং'
দ্য টাইমস দে আর আ-চেঞ্জিং আমেরিকান গীতিকার ও গায়ক বব ডিলানের তৃতীয় অ্যালবাম। অ্যালবামটি জানুয়ারি, ১৯৬৪ সালে কলম্বিয়া রেকর্ডস কর্তৃক প্রকাশিত হয়। এই অ্যালবামের প্রথম গানটি ব্যপক জনপ্রিয়তা অর্জন করে। একই সাথে এটি বব ডিলানের প্রথম মৌলিক গানের অ্যালবাম। এই অ্যালবামের গানগুলো সামাজিক আন্দোলনে ব্যাপক প্রভাব ফেলে।
গানের তালিকা
এই অ্যালবামের সবকটি গানই লিখেছেন বব ডিলান।
সিউল
সিউল শহরটি দুই হাজার বছরেরও বেশি আগে ১৮ খ্রিস্টপূর্বাব্দে প্রতিষ্ঠিত হয়। ১৩৯৪ সাল থেকে সিউল শহরটি অবিভক্ত কোরিয়ার রাজধানী ছিল। কোরীয় ভাষাতে "সউল" শব্দের অর্থ "রাজধানী। শহরটি সরকারীভাবে হানসোং (১৯১১ সাল পর্যন্ত) বা কিয়োনসোং (১৯১১ থেকে ১৯৪৮ সাল পর্যন্ত) নামে পরিচিত হলেও সাধারণ লোকেরা এটিকে "সউল" বলেই ডাকত। ১৯৪৫ সালে জাপানি ঔপনিবেশিক শাসন থেকে মুক্তিলাভের পর শহরটির নাম সরকারীভাবে "সউল" বা সিউল রাখা হয়। ১৯৪৮ সালে দুই কোরিয়া বিভক্ত হয়ে গেলে সিউল দক্ষিণ কোরিয়ার রাজধানীতে পরিণত হয়।
সিউল শহরটি পর্বত দিয়ে ঘেরা। সবচেয়ে উঁচু পর্বতটি হল শহরের উত্তর প্রান্তে অবস্থিত বুখানসান পর্বত (উচ্চতা ৮৩৬ মিটার)। পূর্ব থেকে পশ্চিমদিকে প্রবহমান হান নদীটি শহরকে দুই ভাগে ভাগ করেছে।
সিউলের ব্যবসাবাণিজ্যিক এলাকাগুলি শহরের কেন্দ্রে ও হান নদীর দক্ষিণ তীরে অবস্থিত। কলকারখানাগুলি শহরের পশ্চিম অংশে (বিশেষ করে ইয়েওংদেউংপো এলাকাতে) অবস্থিত। অন্যদিক অপেক্ষাকৃতি নিম্নবিত্ত আবাসিক এলাকাগুলি শহরের পূর্ব অংশে অবস্থিত। শহরের উত্তর অংশটি পর্বতময় এবং এখানে অনেক উদ্যান ছাড়াও রাষ্ট্রপতির প্রাসাদ বা চোংওয়াদায়ে (নীল বাড়ি) অবস্থিত।
বর্তমানে সিউল বিশ্বের অন্যতম শীর্ষস্থানীয় শহর হিসেবে পরিগণিত হয়। দ্বিতীয় বিশ্বযুদ্ধের পরে প্রায় অর্ধশতাব্দী ধরে শহরটির বিস্ময়কর অর্থনৈতিক উত্থান ঘটে। জাপানের টোকিও এবং মার্কিন যুক্তরাষ্ট্রের নিউ ইয়র্ক শহর ও লস অ্যাঞ্জেলেসের পরে সিউল শহরের অর্থনীতি বিশ্বের ৪র্থ বৃহত্তম নগর অর্থনীতি। সামসুং, এলজি এবং হিউন্দাইয়ের মত বৃহৎ পারিবারিক ব্যবসা প্রতিষ্ঠানগুলি শহরের অর্থনীতির মূল চালিকাশক্তি।
শহরটি ১৯৮৮ সালে গ্রীষ্মকালীন অলিম্পিক এবং যৌথভাবে ২০০২ সালের ফিফা বিশ্বকাপ আয়োজন করে।
সিউল শহরে প্রতি বছর ১ কোটিরও বেশি পর্যটক বেড়াতে আসে। ফলে এটি বিশ্বের ৯ম সর্বোচ্চ দর্শিত শহর।
ওয়ালফ্যাডজরি
ওয়ালফ্যাডজরি হল সেনেগালে প্রকাশিত একটি স্বতন্ত্র দৈনিক সংবাদপত্র। এটি ফরাসি সংবাদপত্র। এটি সিডি লামিন সিয়াশের মালিকানাধীন।
নরফোক দ্বীপ
নরফোক দ্বীপ (নরফুক :নরফ'ক আইলেন) হল অস্ট্রেলিয়ার একটি বহিরাগত অঞ্চল, যা অস্ট্রেলিয়া ও নিউজিল্যান্ডের মাঝে প্রশান্ত মহাসাগরে অবস্থিত। এটি নিউ ক্যালেডোনিয়া থেকে দূরে অস্ট্রেলিয়ার ইভান্স হেডের পূর্বে এবং লর্ড হাউ দ্বীপ প্রায় ৯০০ কিলোমিটার দূরে অবস্থিত। এটি পার্শ্ববর্তী ফিলিপ দ্বীপ ও নেপিয়ান দ্বীপের সাথে তিনটি দ্বীপ সম্মিলিতভাবে নরফোক দ্বীপাঞ্চল গঠন করে। ২০২১ সালের আদমশুমারিতে সেখানে ২১৮৮ জন বাসিন্দা ছিল এবং এর মোট এলাকা প্রায় । এর রাজধানীর নাম কিংস্টন।
নরফোক দ্বীপে প্রথম পরিচিত বসতি স্থাপনকারীরা ছিলেন পূর্ব পলিনেশীয়। কিন্তু ১৭৮৮ সালে গ্রেট ব্রিটেন যখন অস্ট্রেলিয়ায় নিজেদের উপনিবেশ স্থাপনের অংশ হিসাবে দ্বীপটিতে বসতি স্থাপন করে তখন তারা ইতিমধ্যেই চলে গিয়েছিল। দ্বীপটি প্রথমদিকে কিছুদিন ব্রিটিশ সাম্রাজ্যের বিদ্রোহীদের জন্য কারাগার হিসেবে ব্যবহৃত হয়। ১৮৫৬ সালের ৮ জুন দ্বীপটিতে স্থায়ী বেসামরিক বাসস্থান শুরু হয়। ১৯১৪ সালে যুক্তরাজ্য নরফোক দ্বীপকে একটি বহিরাগত অঞ্চল হিসাবে পরিচালনা করার জন্য অস্ট্রেলিয়ার কাছে হস্তান্তর করে। দ্বীপের স্থানীয় চিরসবুজ পাইন গাছ দ্বীপটির প্রতীক এবং এর পতাকায় চিত্রিত। পাইন নরফোক দ্বীপের একটি মূল রপ্তানিযোগ্য বস্তু এবং অস্ট্রেলিয়া ও বিশ্বব্যাপী জনপ্রিয় একটি শোভাময় গাছ।
ভদ্রপুর, ধারওয়াড়
ভদ্রপুর হল ভারতের কর্ণাটক রাজ্যের ধারওয়াড় জেলার একটি গ্রাম। কর্ণাটকের উত্তরে অবস্থিত হাক্কি পিক্কি উপজাতি সম্প্রদায় অধ্যুষিত এই গ্রামটিতে কফি, গুগল, ব্রিটিশ, অমিতাভ, অনিল কাপুর, হাইকোর্ট এবং ইংলিশের মতো সবচেয়ে অস্বাভাবিক অথচ বিখ্যাত নামে বাচ্চাদের নামকরণ করা হয়ে আসছে এক যুগেরও বেশি সময় ধরে।
জনসংখ্যা
ভারতের ২০১১ সালের আদমশুমারি অনুসারে ভদ্রপুরে ৭১৪টি পরিবার ছিল এবং মোট জনসংখ্যা ৩৫২৪ জন যার মধ্যে ১৭৮৭ জন পুরুষ এবং ১৭৩৭ জন মহিলা ছিলেন। ০-৬ বছর বয়সী ৪৪৪ শিশু ছিল।
টাইমস নাউ-এর প্রতিবেদনে বলা হয়, ভদ্রপুরের আদিবাসী গোষ্ঠী হাক্কি পিক্কিরা প্রায় ১৫ বছর ধরে বিখ্যাত ব্যক্তি ও জিনিসের নামে সন্তানদের নামকরণ করে আসছে। যার মধ্যে রয়েছে— অমিতাভ, অনিল কাপুর, হাইকোর্ট, সুপ্রিম কোর্ট, ইংলিশ, আমেরিকা, ওবামা, শাহরুখ, রণবীর, বাস, ট্রেন, ডলার, এলিজাবেথ ইত্যাদি। এখানকার অনেক মানুষই পাসপোর্টেও এসব নাম ব্যবহার করে থাকেন।
রঘুনাথ শিরোমণি
রঘুনাথ শিরোমণি (IAST: Raghunātha Śiromaṇi) (আনু. ১৪৭৭ – ১৫৪৭ ) চৈতন্য সমসাময়িক যুগে নবদ্বীপ তথা ভারতের অন্যতম প্রধান নৈয়ায়িক, দার্শনিক ও সংস্কৃত পণ্ডিত। পঞ্চদশ শতকের আনুমানিক ১৪৭৭ খ্রিস্টাব্দে নবদ্বীপে জন্মগ্রহণ করেন। অন্য একটি মতে, তাঁর জন্ম সিলেটের পঞ্চখণ্ডে। খুব অল্প দিনের মধ্যেই তিনি ভারতখ্যাত নৈয়ায়িক হিসেবে খ্যাতি অর্জন করেন। তিনি নবদ্বীপকে নব্য ন্যায় চর্চার প্রাণকেন্দ্র করে তোলেন, যা ভারতীয় যুক্তি শাস্ত্রের চূড়ান্ত উন্নয়নকল্পে প্রতিনিধিত্বমূলক স্থান অর্জন করে।
শিক্ষাজীবন
ছোটবেলায় মাত্র চার বছর বয়সে তার পিতৃবিয়োগ ঘটলে তার মা খুব কষ্ট করে তাকে লালন পালন করেন। সেই সময় ছেলের তীক্ষ্ণ বুদ্ধির পরিচয় পেলে মাত্র পাঁচ বছর বয়সে তিনি মায়ের আদেশে বাসুদেব সার্বভৌমের কাছে শিক্ষা গ্রহণের জন্য যায়। রঘুনাথ শিরোমণি বাসুদেব সার্বভৌমের শিষ্য ছিলেন বলে জানা যায়। ছাত্রাবস্থায় ব্যঞ্জনবর্ণ পাঠ কালেই তিনি খুব তাড়াতাড়ি ব্যাকরণ সম্পর্কে সম্যক জ্ঞান অর্জন করেন। সার্বভৌম তাঁকে ব্যাঞ্জনবর্ণ শেখানোর সময় রঘুনাথ ‘ক’-এর পর ‘খ’ হয় কেন?, দুটি ‘জ’,দুটি ‘ন’, দুটি ‘ব’ এবং তিনটি ‘শ’ কেন হয় এই প্রশ্ন করেছিলেন বলে জনশ্রুতি আছে। পরবর্তীকালে তিনি পক্ষধর মিশ্রের কাছে ন্যায়শাস্ত্র শিখতে মিথিলায় যান। ছোটবেলায় পোকার কামড়ে তার একটি চোখের দৃষ্টিশক্তি চলে যাওয়ায় তার অপর নাম ‘কানভট্ট’ শিরোমণি ছিল বলে অনেকে মনে করেন। পক্ষধর মিশ্রের টোলে গেলে তিনি ‘ইন্দ্রের সহস্র চোখ, আমার দুটি। শিবের তিনটি চোখ, আর ওখানে ওই একচোখোটি কে?’ বলে তুচ্ছ জ্ঞান করেন। তার প্রত্যুতরে রঘুনাথ বলে ‘যিনি অন্ধকে দেখতে শেখান, পণ্ডিতকে জ্ঞানের আলো দেখান, তিনিই আমার শিক্ষক হতে পারেন। অন্য কেউ নন। ’। এরপর পক্ষধর তাঁকে শিষ্য করেন। এরপর রঘুনাথ নৈয়ায়িক পক্ষধর মিশ্রের বিভিন্ন ভুল ধরিয়ে দিতে থাকে, এবং পক্ষধর মিশ্র রঘুনাথের কাছে নতি স্বীকার করেন। একদিন পক্ষধরের স্ত্রী তার স্বামীকে কৌতূহলবশত শরতের চাঁদের আলোর চেয়েও উজ্জ্বল ও দীপ্ত কিছু আছে নাকি জিজ্ঞাসা করলে, পক্ষধর বলেন- "আমার কাছে নবদ্বীপ থেকে রঘুনাথ নামে এক ছাত্র এসেছিল; তার বুদ্ধির ঔজ্জ্বল্য ও দীপ্ততা শরতের চন্দ্রিমার মাধুর্যের চেয়েও অধিক।" রঘুনাথ শিরোমণি মিথিলায় নবদ্বীপের ন্যায়চর্চার প্রাধান্য প্রতিষ্ঠা করে নবদ্বীপে ফিরে আসেন। এই ঘটনা ১৫১৪ খ্রিস্টাব্দ নাগাদ হয়েছে বলে মনে করা হয়। এই জনশ্রুতির উপর ভিত্তি করে সত্যেন্দ্রনাথ দত্ত তার ‘বাঙালী’ কবিতায় লেখেন- ‘‘...পক্ষধরের পক্ষশাতন করি, বাঙালীর ছেলে ফিরে এল ঘরে যশের মুকুট পরি। ’’
মতান্তরে, রঘুনাথ শিরোমণি পক্ষাধরের ছাত্র ছিলেননা। মিথিলার নৈয়ায়িক পক্ষধর মিশ্র ন্যায়চর্চার সভা আয়োজন করলে নবদ্বীপের নৈয়ায়িক হিসেবে মধ্যমণি বাসুদেব সার্বভৌমের নিমন্ত্রণ আসে। বাসুদেব নিজে সেই বিচার সভায় না গিয়ে রঘুনাথ শিরোমণি সহ তার আরও দুই শিষ্যকে মিথিলায় পাঠান। সেখানে গিয়ে তারা পরিচয় দেয়- কুশদ্বীপ-নলদ্বীপ-নবদ্বীপ-নিবাসিনঃ। তর্কসিদ্ধান্ত-সিদ্ধান্ত-শিরোমণি মনীষিণঃ। মিথিলার নৈয়ায়িকগণ এবং রঘুনাথেরা তর্কযুদ্ধ শুরু করলে মিথিলাপক্ষ বিপর্যস্ত হয়ে যায়। তখন পক্ষধর তর্কে অংশগ্রহণ করলেও রঘুনাথের যুক্তির জালে আটকে যান। স্বভাব কবি পক্ষধর তখন ক্ষিপ্ত হয়ে শ্লেষাত্মক শ্লোক রচনা করে আক্রমণ করেন- ''বক্ষোজপানকৃৎ কাণ ! সংশয়ে জাগ্রতি স্ফুটং। সামান্যলক্ষণা কম্মাদকম্মাদবলুপ্যতে। '' তখন ন্যায়াধিক বিচারক তর্কযুদ্ধ সমাপ্ত করে ঘোষণা করেন মৈথিলী বৃদ্ধ পণ্ডিত পরাজিত হয়েছেন, কারণ তার যুক্তিতর্ক নৈব্যক্তিক নয়।
কর্মজীবন
রঘুনাথ শিরোমণি নৈয়ায়িক পক্ষধর মিশ্রকে পরাজিত করে মিথিলায় নবদ্বীপের ন্যায়চর্চার প্রাধান্য প্রতিষ্ঠা করে নবদ্বীপে ফিরে আসেন ও হরি ঘোষ মহাশয়ের সাহায্যে নবদ্বীপে চতুষ্পাঠী স্থাপন করে অধ্যাপনা শুরু করেন। তার অন্যতম দু’জন ছাত্র হল মথুরানাথ ও রামভদ্র। অনেকে রামভদ্রকে তার পুত্র মনে করেন। তবে কেউ রঘুনাথ শিরোমণিকে বিবাহের কথা জিজ্ঞাসা করলে তিনি বলতেন- পুত্র ও কন্যার জন্যই বিবাহের প্রয়োজন। ‘ব্যুৎপত্তি-বাদ’ আমার পুত্র এবং ‘লীলাবতী’ আমার কন্যা।
সাহিত্যকর্ম
রঘুনাথ শিরোমণি রচিত যে এগারোটি অমূল্য গ্রন্থ তাঁকে খ্যাতির শীর্ষে পৌঁছে দিয়েছিল সেগুলি হল -
এছাড়া তত্ত্বচিন্তামণিদীধিতিটীকা, পদার্থতত্ত্ব-নিরূপণ, পদার্থরত্নমালা, আত্মতত্ত্ব-বিবেক টীকা, ব্যুৎপত্তিবাদ লীলাবতী টীকা, খণ্ডন-খণ্ড খাদ্য টীকা, ক্ষণভঙ্গুর বাদ, প্রামাণ্যবাদ, আখ্যাত-বাদ, ন্যায়কুসুমাঞ্জলি-টীকা, ন্যায়লীলাবতী-বিভূতি,ব্রহ্মসূত্র বৃত্তি ইত্যাদি উল্লেখযোগ্য। এর মধ্যে অনুমানদীধিতি তার সর্বশ্রেস্ত রচনা। এই গ্রন্থের প্রতি পাতায় তার প্রতিভার প্রস্ফুটন ঘটেছে। তার রচিত আত্মতত্ত্ববিবেকদীধিতি গ্রন্থটি এশিয়াটিক সোসাইটি কর্তৃক মুদ্রিত হয়।
২০২১ শ্রীলঙ্কা ক্রিকেট দলের বাংলাদেশ সফর
শ্রীলঙ্কা ক্রিকেট দল তিনটি একদিনের আন্তর্জাতিক খেলার জন্য বাংলাদেশ সফর করবে, যা মে ২০২১-এ অনুষ্ঠিত হবে। ওয়ানডে সিরিজটি ২০২০-২৩ আইসিসি ক্রিকেট বিশ্বকাপ সুপার লীগের অংশ হবে। মূলত প্রতিযোগিতাটি ডিসেম্বর ২০২০ এ অনুষ্ঠিত হতে নির্ধারিত ছিল।
মুনিরাবাদ প্রজেক্ট এরিয়া
মুনিরাবাদ প্রজেক্ট এরিয়া (Munirabad Project Area) ভারতের কর্ণাটক রাজ্যের কোপ্পাল জেলার একটি শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে মুনিরাবাদ প্রজেক্ট এরিয়া শহরের জনসংখ্যা হল ৮১১৩ জন। এর মধ্যে পুরুষ ৫১% এবং নারী ৪৯%। এই শহরের জনসংখ্যার ১২% হল ৬ বছর বা তার কম বয়সী।
এখানে সাক্ষরতার হার ৭৫%। পুরুষদের মধ্যে সাক্ষরতার হার ৮২% এবং নারীদের মধ্যে এই হার ৬৮%। সারা ভারতের সাক্ষরতার হার ৫৯.৫%, তার চাইতে মুনিরাবাদ প্রজেক্ট এরিয়া এর সাক্ষরতার হার বেশি।
প্যাসকেল (একক)
প্যাসকেল (চিহ্ন: Pa) বা পাসকাল হল চাপের একটি এসআই লব্ধ একক যা অভ্যন্তরীণ চাপ, পীড়ন, ইয়ং-এর গুণাঙ্ক ইত্যাদিতে ব্যবহৃত হয়। এটি এক নিউটন প্রতি বর্গমিটার দ্বারা সংজ্ঞায়িত। এই এককটির নাম ব্লেইজ পাসকালে র নামে নামকরণ করা হয়েছে। ১৯৭১ সালে ১৪তম ওজন ও পরিমাপের সাধারণ সম্মেলনে নিউটন প্রতি বর্গ মিটারের জন্য প্যাসকেল নামটি নেওয়া হয়েছে।
এস আই লব্ধ একক অথবা এসআই মৌলিক একক দ্বারা প্যাসকেল প্রকাশ করা যেতে পারে: যেখানে N হল নিউটন, m হল মিটার, kg হল কিলোগ্রাম, s হল সেকেন্ড এবং J হল জ়ুল।
ব্যবহার
প্যাসকেল এবং কিলোপ্যাসকেল চাপ পরিমাপের একক হিসেবে পৃথিবীর অনেক দেশে পাউন্ড প্রতি বর্গ ইঞ্চি (psi) এর পরিবর্তে ব্যবহৃত হয়। ভূপদার্থবিজ্ঞানীরা পৃথিবীর টেকটনিক চাপ ও পীড়ন পরিমাপে গিগাপ্যাসকেল (GPa) ব্যবহার করেন।
হাবিবুর রহমানের মন্ত্রিসভা
থাম্ব হাবিবুর রহমানের মন্ত্রিসভা ৩০ মার্চ ১৯৯৬ সাল থেকে ২৩ জুন ১৯৯৬ সাল পর্যন্ত বাংলাদেশের তত্ত্বাবধায়ক সরকারের নেতৃত্ব দিয়েছিল।
নেরিয়া কামাচো
নেরিয়া কামাচো রামোস (Nerea Camacho; জন্ম ১৫ মে ১৯৯৬) একজন স্পেনীয় অভিনেত্রী; বালানেগড়া, আলমেরিয়া, স্পেনে জন্ম। ২০০৯ সালে তিনি ক্যামিনো সিনেমায় তার ভূমিকার জন্য ২৩তম গোয়া পুরস্কার (মাত্র ১২ বছর বয়সে) জয় করার তৃতীয় সর্বকনিষ্ঠ অভিনেত্রী ছিলেন।
সোজাসের জামে মসজিদ
সোজাসের জামে মসজিদ সেলজুক রাজবংশের অন্তর্গত এবং মসজিদটি খোদাবন্দেহ কাউন্টি, সোজাসে অবস্থিত।
অ্যানাস্থেসিয়া সচেতনতা
প্রেক্ষাপট
অপর্যাপ্ত পরিমাণে সংজ্ঞাহীনতার ওষুধ প্রয়োগের ফলে এই অবস্থার সৃষ্টি হয়। এই অবস্থাটি অস্ত্রোপচারের ভিন্নতা অনুযায়ী প্রায় ০.২% র থেকে ৪০% রোগীর ক্ষেত্রে সৃষ্টি হয়। এট অস্ত্রোপচারের অবস্থা ও রোগীর মানসিক অবস্থার ওপরে নির্ভর করে। সাধারণ অস্ত্রোপচারের ক্ষেত্রে ০.২%, প্রায় ০.৪% সিজারিয়ানে, ১ র থেকে ২ % হৃদযন্ত্রের অস্ত্রোপচারের ক্ষেত্রে, ও ১০-৪০% রোগীর সাথে দুর্ঘটনাজনিত অস্ত্রোপচারের পরে পুনঃস্মরণের (incidence of memorization) অবস্থার সৃষ্টি হয়। এর প্রায় এক তৃতীয়াংশই বেদনা অনুভব হতে পারে। নিউরো- মাস্কুলার ব্লকেডের (neuro-muscular blockade) অনুপস্থিতিতে এই অবস্থাটি অর্ধেক বৃদ্ধি পায়। এই অবস্থায় রোগী অস্ত্রোপচারের বেদনা অনুভব করতে পারে, কথোপকথন শুনতে পারে, কাটাছেঁড়ায় হওয়া কষ্ট অনুভব করতে পারে। কিন্তু তারা সাড়া দিতে সক্ষম হয় না; কারণ ইতিমধ্যে মাসল রিলাক্সেণ্ট (paralytic/muscle relaxant) প্রয়োগ করা হয়।
সচেতন অবস্থা ও পুনঃস্মরণের অবস্থা
দুই প্রকারর সচেতন অবস্থার সৃষ্টি হয়:
সিলেট-২
সিলেট-২ আসন হল বাংলাদেশের জাতীয় সংসদের ৩০০টি নির্বাচনী এলাকার একটি। এটি সিলেট জেলায় অবস্থিত জাতীয় সংসদের ২৩০নং আসন।
সীমানা
সিলেট-২ আসনটি সিলেট জেলার বিশ্বনাথ উপজেলা, ওসমানী নগর উপজেলা ও বালাগঞ্জ উপজেলার ইউনিয়ন নিয়ে গঠিত।
ইতিহাস
সিলেট-২ আসনটি ১৯৭৩ সালে অনুষ্ঠিত স্বাধীন বাংলাদেশের প্রথম সাধারণ নির্বাচনের সময় গঠিত হয়েছিল।
২০০৮ সাধারণ নির্বাচনের পূর্বে নির্বাচন কমিশন ২০০১ সালে আদমশুমারীর প্রতিবেদন অনুযায়ী জনসংখ্যার বৃদ্ধি প্রতিফলিত করার জন্য এ আসনের সীমানা পূর্ণনির্ধারন করে।
২০১৮ সালের সাধারণ নির্বাচনের আগে নির্বাচন কমিশন নির্বাচনী এলাকার সীমানা পরিবর্তন করেছে। ২০০৮ সালের নির্বাচনে এ আসনের সাথে যুক্ত বালাগঞ্জ উপজেলার তিনটি ইউনিয়ন পরিষদ (দেওয়ান বাজার, পশ্চিম গৌরীপুর, এবং পূর্ব গৌরীপুর) সিলেট-৩ আসনে যুক্ত করা হয়। এবং ওসমানী নগর উপজেলাকে এ আসনের অন্তর্ভুক্ত করা হয়, যা পূর্বে ছিল না।
আবদুর রহমান (বীর প্রতীক)
শহীদ আবদুর রহমান (জন্ম: অজানা- মৃত্যু: ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে। তার খেতাবের সনদ নম্বর ২৪৫।
জন্ম ও শিক্ষাজীবন
আবদুর রহমানের জন্ম ব্রাহ্মণবাড়িয়া জেলার আখাউড়া পৌর শহরের টানপাড়া গ্রামে। তার বাবার নাম মো. মোস্তফা মিয়া ওরফে কফিল উদ্দিন এবং মায়ের নাম গুলবারে নেছা। তার স্ত্রীর নাম আয়েশা বেগম। তাদের এক ছেলে। তার নাম স্বপন মিয়া।
কর্মজীবন
আবদুর রহমান চাকরি করতেন পাকিস্তান সেনাবাহিনীতে। ১৯৭১ সালে কর্মরত ছিলেন দ্বিতীয় ইস্ট বেঙ্গল রেজিমেন্টে। এর অবস্থান ছিল জয়দেবপুরে। মুক্তিযুদ্ধ শুরু হলে ঝাঁপিয়ে পড়েন যুদ্ধে।
মুক্তিযুদ্ধে ভূমিকা
শেরপুরের কুশিয়ারা নদীর অদূরে সাদিপুর সিলেট, সুনামগঞ্জ, মৌলভীবাজার ও হবিগঞ্জ জেলার সংযোগস্থল। মুক্তিযুদ্ধের সূচনায় এপ্রিল মাসের প্রথম দিকে একদল মুক্তিযোদ্ধা অবস্থান নেন শেরপুর-সাদিপুরে। ইস্ট বেঙ্গল রেজিমেন্ট, ইপিআর, আনসার-পুলিশ ও ছাত্র-যুবক সমন্বয়ে গড়া মুক্তিবাহিনী। মুক্তিযোদ্ধাদের এই দলে ছিলেন আবদুর রহমান। তিনি ইস্ট বেঙ্গল রেজিমেন্টের সদস্য। তাদের নেতৃত্বে ছিলেন আজিজুর রহমান (বীর উত্তম)। ৭-৮ এপ্রিল আজিজুর রহমানের নির্দেশে মুক্তিযোদ্ধারা কয়েকটি দলে বিভক্ত হয়ে একাংশ সিলেট শহরে, একাংশ খাদিমনগর, একাংশ আম্বরখানা ও ওয়্যারলেস স্টেশনে অবস্থান নেয়। আরেকটি অংশ ছিল সুরমা নদীর দক্ষিণ তীরে। তারা ছিলেন ইস্ট বেঙ্গল রেজিমেন্টের। এই দলেই ছিলেন আবদুর রহমান। ৮ এপ্রিল রাতেই মুক্তিযোদ্ধারা পাকিস্তান সেনাবাহিনীর মুখোমুখি হন। সিলেটের খাদিমনগরে প্রায় হাতাহাতি যুদ্ধ হয়। আম্বরখানায় সারা রাত যুদ্ধ চলে। আক্রমণকারী পাকিস্তানি সেনা ছিল সংখায় বিপুল। তুলনায় মুক্তিযোদ্ধা ছিলেন অনেক কম। রাত তিনটার দিকে যুদ্ধের মোড় ঘুরে যায়। পাকিস্তানি সেনাদের প্রচণ্ড আক্রমণে বেশির ভাগ অবস্থান থেকে মুক্তিযোদ্ধারা পিছু হটতে বাধ্য হন। চার ঘণ্টা যুদ্ধ করে পাকিস্তানি সেনারা সিলেট শহরের বেশির ভাগ দখল করে নেয়। তবে সুরমা নদীর দক্ষিণ তীর মুক্তিযোদ্ধাদের দখলে ছিল। কিন সেতুর দক্ষিণ প্রান্তে ছিল আবদুর রহমানের দলের এলএমজি পোস্ট।
কয়েকজন সহযোদ্ধাসহ তিনি নিজেই ছিলেন ওই এলএমজির দায়িত্বে। সেখানে পকিস্তানিরা শেষ রাত থেকে বিরামহীনভাবে গোলাবর্ষণ শুরু করে। এর ছত্রছায়ায় তারা ওই স্থান দখলের চেষ্টা চালায়। আবদুর রহমান এলএমজি দিয়ে পাকিস্তানিদের মোকাবিলা করেন। তার ও সহযোদ্ধাদের সাহসিকতায় পাকিস্তানি সেনারা পরদিন (৯ এপ্রিল) সকাল পর্যন্ত নদী পারাপারে বিরত থাকতে বাধ্য হয়। কিন্তু পরিস্থিতি ক্রমে পাকিস্তানিদের পক্ষে চলে যায়। একপর্যায়ে কিন সেতুর এলএমজি পোস্টের অবস্থান বিপজ্জনক হয়ে পড়ে। আবদুর রহমান এতে বিচলিত হননি বা সাহসও হারাননি। তখন তার সহযোদ্ধারা পশ্চাদপসরণ করতে চাইলে তিনি একজন তেজি যোদ্ধার মতোই বলেন, ‘যতক্ষণ জীবিত আছেন ততক্ষণ তিনি অবস্থান ধরে রাখবেন।’ এরপর কিছুক্ষণের মধ্যেই সেখানে অনিবার্য অবস্থা নেমে আসে। ঠিক তখনই পাকিস্তানিদের ছোড়া গোলা ওই এলএমজি পোস্টে পড়ে। গোলার স্প্লিন্টারের আঘাতে সঙ্গে সঙ্গে শহীদ হন অমিত সাহসী আবদুর রহমান। এরপর সেখানকার প্রতিরোধও ভেঙে পড়ে।
পলিভিনাইল ক্লোরাইড
পলিভিনাইল ক্লোরাইড ( কথোপকথন : পলিভিনাইল, বা সহজভাবে ভিনাইল ; সংক্ষেপে: PVC ) হল বিশ্বের তৃতীয়-সবচেয়ে ব্যাপকভাবে উৎপাদিত প্লাস্টিকের ( পলিথিন এবং পলিপ্রোপিলিনের পরে) সিন্থেটিক পলিমার । প্রতি বছর প্রায় ৪০ মিলিয়ন টন পিভিসি উত্পাদিত হয়।
বিশুদ্ধ পলিভিনাইল ক্লোরাইড একটি সাদা, ভঙ্গুর কঠিন। এটি অ্যালকোহলে অদ্রবণীয় তবে এতে সামান্য দ্রবণীয় টেট্রাহাইড্রোফুরান।
এল'এক্সপ্রেস (মরিশাস)
এল'এক্সপ্রেস হ'ল ফরাসী ভাষার একটি দৈনিক পত্রিকা, যা ১৯৬৩ সাল থেকে মরিশাসে প্রকাশিত এবং এল সেন্টিনেল লিমিটেডের মালিকানাধীন। এল 'এক্সপ্রেস চেষ্টা করে সাংবাদিকদের আচার বিধি মেনে, একটি স্বাধীন ও নিরপেক্ষ পদ্ধতিতে মরিশীয় সংবাদ কভার করতে। এটি মরিশাসের সর্বাধিক বহুল পঠিত দৈনিক এবং সাংবাদিকতা এবং সংবাদপত্র ব্যবসায়ের সর্বশেষ প্রবণতা বজায় রাখতে নিয়মিত পরিবর্তন হয়। এল'এক্সপ্রেসের রবিবার সংস্করণ এল'এক্সপ্রেস ডিমানচে বলা হয়।
নৈনিতাল জেলা
নৈনিতাল জেলা উত্তর ভারতের উত্তরাখণ্ড রাজ্যের অন্যতম একটি জেলা। নৈনিতাল শহরে জেলা সদর দপ্তর অবস্থিত।
নৈনিতাল জেলা উত্তরাখণ্ডের কুমাওন বিভাগের অন্তর্ভুক্ত এবং এর উত্তরে আলমোড়া জেলা এবং দক্ষিণে উধম সিং নগর জেলা অবস্থিত। হলদওয়ানি শহর নৈনিতাল জেলার বৃহত্তম শহর।
জনসংখ্যার উপাত্ত
ভারতের জনগণনা ২০১১ অনুসারে নৈনিতাল জেলার মোট জনসংখ্যা ৯৫৪,৬০৫ জন। এটি ভারতের ৬৪০টি জেলার মধ্যে ৪৫৭ তম জনবহুল জেলা। এ জেলার জনসংখ্যার ঘনত্ব প্রতি বর্গকিলোমিটারে ২২৫ জন বা প্রতি বর্গ মাইলে ৫৮০ জন লোক বসবাস করে। ২০০১ থেকে ২০১১ এর দশকে জেলার জনসংখ্যা বৃদ্ধির হার ছিল ২৫.২%। নৈনিতাল জেলার লিঙ্গ অনুপাত প্রতি ১০০০ পুরুষের বিপরীতে ৯৩৪ জন মহিলা রয়েছে এবং সাক্ষরতার হার ৮৩.৮৮%।
ভারতের জনগণনা ২০০১ অনুসারে নৈনিতাল জেলার মোট জনসংখ্যা ৭৬২৯০৯ জন, যার মধ্যে ৬৫৫,২৯০ জন হিন্দু, ৮৬৫৩২ জন মুসলমান এবং ১৬১০৭ জন শিখ।
ভাষাসমূহ
ভারতের ২০১১ জনগণনার নৈনিতাল জেলার জনসংখ্যার ৮৯.৭৪% হিন্দি ভাষা (কুমাওনি ৪৮.৪৫% এবং গড়ওয়ালী ১.৬১% সহ) ৬.০২% উর্দু ভাষা, ২.০৬% পাঞ্জাবি ভাষা, ০.৬৩% নেপালি ভাষা এবং ০.৪৪% বাংলা ভাষাকে তাদের প্রথম ভাষা বলে উল্লেখ্য করেছিল।
মইনুদ্দিন রুবেল
মইনুদ্দিন রুবেল (জন্ম: ১২ আগস্ট ১৯৮৮) একজন বাংলাদেশী ক্রিকেটার। তিনি ২০১৪ সালের ফেব্রুয়ারিতে ২০১৩-১৪ জাতীয় ক্রিকেট লীগে চট্টগ্রাম বিভাগের হয়ে প্রথম বারের মতো প্রথম শ্রেণির আত্মপ্রকাশ করেছিলেন। ২০১৭ সালের ১৮ মে ঢাকা প্রিমিয়ার ডিভিশন ক্রিকেট লীগে তিনি ব্রাদার্স ইউনিয়নের হয়ে অভিষেক করেন।
মোহাম্মদ মুখেসুর রহমান
মোহাম্মদ মুখেসুর রহমান একজন বাংলাদেশী সাঁতারু। তিনি ১৯৯২ গ্রীষ্মকালীন অলিম্পিকে বাংলাদেশের প্রতিনিধিত্ব করেন।
বর্ধমান উত্তর বিধানসভা কেন্দ্র
বর্ধমান উত্তর (বিধানসভা কেন্দ্র) (পূর্বে বর্ধমান নর্থ নামে পরিচিত ছিল) ভারতের পশ্চিমবঙ্গ রাজ্যের পূর্ব বর্ধমান জেলার একটি বিধানসভা কেন্দ্র। ২০১১ সালে এই কেন্দ্রটি তপসিলি জাতির জন্য সংরক্ষিত হয়।
এলাকা
বর্ধমানে দুটি রাজ্য বিধানসভা কেন্দ্র ছিল - ১.বর্ধমান নর্থ ২.বর্ধমান সাউথ, যা পূর্বে বর্ধমান লোকসভা কেন্দ্র এর অন্তর্গত ছিল।
ভারতের সীমানা পুনর্নির্ধারণ কমিশনের নির্দেশিকা অনুসারে, বর্ধমান বিধানসভা কেন্দ্রগুলির পুন:রায় নামকরণ করা হয় ১.বর্ধমান দক্ষিণ ২.বর্ধমান উত্তর। ২৬৬ নং বর্ধমান উত্তর (এসসি) বিধানসভা কেন্দ্রটি বর্ধমান-২ সমষ্টি উন্নয়ন ব্লক এবং বেলকাশ, বন্দুল-১, রায়ান-১, রায়ান-২, সরাইটিকর, বাঘার-১ এবং বাঘার-২ গ্রাম পঞ্চায়েত গুলি বর্ধমান-১ সমষ্টি উন্নয়ন ব্লক গুলির অন্তর্গত।
বর্ধমান উত্তর বিধানসভা কেন্দ্রটি ৩৯ নং বর্ধমান-দূর্গাপুর লোকসভা কেন্দ্র এর অন্তর্গত।
১৯৭৭-২০০৬ বর্ধমান নর্থ
২০০৬ সালের নির্বাচনে, সিপিআই (এম) এর প্রদীপ তাহ বর্ধমান নর্থ কেন্দ্র থেকে জয়ী হন  তার নিকটতম প্রতিদ্বন্দ্বী তৃণমূল কংগ্রেসের দেব নারায়ণ গুহকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ২০০১ এবং ১৯৯৬ সালে সিপিআই (এম) এর নিশীথ অধিকারী কংগ্রেসের লক্ষ্মী নারায়ণ নায়েক এবং রাইমনি দাস উভয়কেই পরাজিত করেন। ১৯৯১ এবং ১৯৮৭ সালে সিপিআই (এম) এর বিনয় কৃষ্ণ চৌধুরী কংগ্রেসের সাধন ঘোষ এবং সন্তোষ সাহা সিকদার উভয়কেই পরাজিত করেন। ১৯৮২ সালে সিপিআই (এম) এর গোস্বামী রামনারায়ণ আইসিএসের লক্ষ্মী নারায়ণ রেজকে পরাজিত করেন। সিপিআই (এম) এর দ্বারকানাথ তাহ ১৯৭৭ সালে কংগ্রেসের সুধীর চন্দ্র দাওনকে পরাজিত করেন।
১৯৬৭-১৯৭২ বর্ধমান নর্থ
১৯৭২ সালে কংগ্রেসের কাশিনাথ তাহ জয়ী হন। সিপিআই (এম) এর দেবব্রত দত্ত ১৯৭১ এবং ১৯৬৯ সালে জয়ী হন। সিপিআই (এম) এর সাহেদুল্লাহ ১৯৬৭ সালে জয়ী হন। এর আগে বর্ধমান কেন্দ্রে একক আসন ছিল।
১৯৫১-১৯৬২ বর্ধমান
কংগ্রেসের রাধারানী মাহতাব ১৯৬২ সালে বর্ধমান কেন্দ্র থেকে জয়ী হন। সিপিআই এর বিনয় চৌধুরী ১৯৫৭ সালে এবং স্বাধীন ভারতের প্রথম নির্বাচন ১৯৫১ সালে, জয়ী হন।
ফারহাবাদ মসজিদ
ফারহাবাদ মসজিদ সাফাভিদ রাজবংশের সাথে সম্পর্কিত এবং মাজানদারান প্রদেশ, সারি কাউন্টিতে অবস্থিত। এই মসজিদটি ফারহাবাদ কমপ্লেক্সের অংশ।
রিয়াজুল হুদা
রিয়াজুল হুদা একজন বাংলাদেশী ক্রিকেটার। তিনি ২০১৮ সালের ১৬ মার্চ ঢাকা প্রিমিয়ার ডিভিশন ক্রিকেট লিগে কলাবাগান ক্রীড়া চক্রের হয়ে লিস্ট এ ক্রিকেটে প্রথম পদার্পণ করেছিলেন।
মৌমিনা হোসেইন দারার
মৌমিনা হোসেইন দারার হলেন জিবুতির একজন পুলিশ কর্মকর্তা, যিনি সন্ত্রাসবাদ বিরোধী কর্মকাণ্ডের জন্য পরিচিত। তিনি ২০১৯ সালে মার্কিন পররাষ্ট্র দফতর থেকে আন্তর্জাতিক সাহসী নারী পুরস্কার লাভ করেন।
জীবনী
মৌমিনা হোসেইন দারার ১৯৯০ সালের জুন মাসের ১ তারিখে জিবুতির আলি সাবিয়েহতে জন্মগ্রহণ করেন। তার বাবা মায়ের আট সন্তানের মাঝে তিনি ছিলেন সবচেয়ে বড়।
২০১৩ সালে তিনি জিবুতির পুলিশ বিভাগে যোগ দেন। খুব তাড়াতাড়িই তিনি সন্ত্রাসবাদ বিরোধী কর্মকাণ্ডে দক্ষ হয়ে ওঠেন এবং জ্যেষ্ঠ তদন্তকারী পদে পদোন্নতি পান। তিনি দেশটিতে আল-শাবাব সন্ত্রাসীগোষ্ঠীর দমনে অবদান রেখেছিলেন। ফলে জিবুতীয় জাতীয় পুলিশ (ডিএনপি) ২০১৪ সালে দেশটিতে 'লা চাওমিয়েরে হামলা' সংঘটিত হবার পরবর্তী সময়ে বহু পরিকল্পিত সন্ত্রাসী হামলা প্রতিরোধ করতে সমর্থ হয়। এছাড়াও, তিনি শিশু ও নিজ জাতিগোষ্ঠীর জন্য দাতব্য কাজেও অংশ নিয়েছেন।
২০১৯ সালের মার্চ মাসের ৭ তারিখে তিনি তার কর্মকাণ্ডের স্বীকৃতিস্বরূপ আন্তর্জাতিক সাহসী নারী পুরস্কার গ্রহণ করেন।
স্ব্যিন-পা-র্গ্যা-ম্ত্শো
স্ব্যিন-পা-র্গ্যা-ম্ত্শো বা ঙ্গাগ-দ্বাং-দ্পাল-ব্জাং  (১৬২৯-১৬৯৫) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের ছেচল্লিশতম দ্গা'-ল্দান-খ্রি-পা বা প্রধান ছিলেন।
সংক্ষিপ্ত জীবনী
ত্শুল-খ্রিম্স-দার-র্গ্যাস ১৬২৯ খ্রিষ্টাব্দে তিব্বতের আমদো অঞ্চলের সে-ম্দো নামক স্থানে জন্মগ্রহণ করেন। তিনি লাসা শহরে যাত্রা করে দ্রেপুং বৌদ্ধবিহার বিশ্ববিদ্যালয়ের গোমাং মহাবিদ্যালয় এবং গ্যুমে তন্ত্র মহাবিদ্যালয়ে শিক্ষালাভ করেন। পঞ্চম দলাই লামা তাকে ত্সোং-খা-পা-ব্লো-ব্জাং-গ্রাগ্স-পা রচিত লাম-রিম-ছেন-মো  গ্রন্থ সম্বন্ধে শিক্ষাদান করেন। ব্লো-ব্জাং-দোন-য়োদ  নামক বিয়াল্লিশতম দ্গা'-ল্দান-খ্রি-পা, 'জাম-দ্ব্যাংস-গ্রাগ্স-পা  নামক ষষ্ঠ দলাই লামার শিক্ষক, রাব-ব্যাম্স-ছোস-র্জে-রিন-ছেন-র্গ্যা-ম্ত্শো, 'জাম-দ্ব্যাংস-র্নাম-র্গ্যাল , 'জাম-দ্ব্যাংস-দ্গা'-বা'ই-ব্শেস-গ্ন্যেন  প্রভৃতি বিখ্যাত লামারা তার উল্লেখযোগ্য শিক্ষক ছিলেন। ১৬৮০ খ্রিষ্টাব্দে তিনি গ্যুমে তন্ত্র মহাবিদ্যালয়ের প্রধান হিসেবে অধিষ্ঠিত হন। ১৬৯২ খ্রিষ্টাব্দে তিনি দ্গা'-ল্দান বৌদ্ধবিহারের ছেচল্লিশতম প্রধান হিসেবে নির্বাচিত হন এবং চার বছর এই পদে থাকেন। তার উল্লেখযোগ্য শিষ্য ছিলেন  ঙ্গাগ-দ্বাং-ব্রত্সোন-'গ্রুস  নামক প্রথম 'জাম-দ্ব্যাংস-ব্ঝাদ-পা , ফা-বোং-কা-পা-'জাম-দ্ব্যাংস-গ্রাগ্স-পা  প্রভৃতি।
ভারত-বাংলাদেশ মৈত্রী উদ্যান
থাম্ব|261x261পিক্সেল| [[হাশেম খান|হাশেম খানের "গণহত্যা ১৯৭১" এবং মাহমুদুল হাসান সোহাগের সহযোগিতায়]] থাম্ব|270x270পিক্সেল| মাহমুদুল হাসান সোহাগ এর "বিজয় ১৯৭১" থাম্ব|263x263পিক্সেল|[[ইন্দিরা গান্ধী|ইন্দিরা গান্ধীর মূর্তি]] থাম্ব|260x260পিক্সেল| [[শেখ মুজিবুর রহমান|বঙ্গবন্ধু শেখ মুজিবুর রহমানের মূর্তি]] থাম্ব|261x261পিক্সেল|ভারত-বাংলাদেশ মৈত্রী উদ্যানে টেরাকোটা ভারত-বাংলাদেশ মৈত্রী উদ্যান ছিল বাংলাদেশী মুক্তিযোদ্ধাদের একটি বেস ক্যাম্প যেখান থেকে তারা চট্টগ্রাম, কুমিল্লা ও বৃহত্তর নোয়াখালীতে পাকিস্তানি বাহিনীর বিরুদ্ধে গেরিলা যুদ্ধ শুরু করে।
অবস্থান
আন্তর্জাতিক সীমান্তের নিকট অবস্থিত মৈত্রী উদ্যান হল চোত্তাখোলায় নির্মিত একটি উদ্যান যা মুক্তিযুদ্ধের সময় তাদের জীবন উৎসর্গকারী বাংলাদেশী মুক্তিযোদ্ধা ও ভারতীয় সৈন্যদের প্রতি শ্রদ্ধা নিবেদন করে। একটি যুদ্ধ জাদুঘর, টিলা, সবুজ উপত্যকা, হ্রদ, গাছপালা, ভাস্কর্য, বাংলাদেশী মুক্তিযোদ্ধাদের কবরস্থান এবং অন্যান্য উপাদান সম্বলিত এটি কেবল একটি উদ্যান নয় এর চেয়েও অনেক বেশি।
ইতিহাস
মুক্তিযুদ্ধে সক্রিয়ভাবে জড়িত থাকায় স্মৃতি উদ্যানটি ত্রিপুরাবাসীর দীর্ঘদিনের লালিত দাবি ছিল। তারা মুক্তিযোদ্ধাদের সর্বাত্মক সহায়তা প্রদান করে ও প্রায় ১৬ লাখ মানুষকে আশ্রয় দেয়, যা রাজ্যের তৎকালীন জনসংখ্যার চেয়ে বেশি। চোত্তাখোলা ত্রিপুরার রাজধানী আগরতলা থেকে ১৩০ কিলোমিটার দূরে যা ১৯৭১ সালে ত্রিপুরার ১১টি যুদ্ধ ক্যাম্পের অন্যতম হিসাবে কাজ করেছিল। সুন্দর এই অবস্থানটি ২০ হেক্টর জমির উপর একটি প্রাকৃতিক হ্রদ দ্বারা আংশিকভাবে পৃথক করা সাতটি টিলা নিয়ে গঠিত। এটি মুক্তিযুদ্ধের সময় তীব্র তৎপরতার স্বাক্ষী ও এখনও ১৯৭১ সালে এটির উপর নির্মিত বেশ কয়েকটি বাঙ্কার ও পরিখার ধ্বংসাবশেষের আকারে এর স্মারক বহন করে।
উদ্বোধন
ত্রিপুরার প্রাক্তন মুখ্যমন্ত্রী মাণিক সরকার ১৬ ডিসেম্বর, বাংলাদেশের বিজয় দিবসে ভারতীয় ও বাংলাদেশী শিল্পী, বুদ্ধিজীবী ও মুক্তিযোদ্ধাদের উপস্থিতিতে স্মৃতিসৌধ ও পার্কের উদ্বোধন করেন। ১১ নভেম্বর ২০১০ সালে বাংলাদেশের তৎকালীন পররাষ্ট্রমন্ত্রী দীপু মনি উদ্যানটির ভিত্তিপ্রস্তর স্থাপন করেন।
শিল্পী ও ভাস্কর
ত্রিপুরা ও বাংলাদেশের প্রখ্যাত শিল্পীরা তাদের সৃষ্টি - মূর্তি থেকে চিত্রকল্প এই প্রকল্পের অংশ যা স্মৃতিসৌধের আকর্ষণে যোগ করেছে।
বাংলাদেশী শিল্পী ও ভাস্কর
তারা পার্কের জন্য ভাস্কর্য তৈরি করে।
স্মারক উদ্যানটি বাংলাদেশের পরবর্তী প্রজন্মকে তাদের কষ্টার্জিত স্বাধীনতার ইতিহাস ও কীভাবে দুই বন্ধুত্বপূর্ণ প্রতিবেশী দেশকে স্বাধীনতা আনতে বাহিনীতে যোগ দিয়েছিল তা শিখতে সাহায্য করবে।
জোসেফ মুন্ডা
জোসেফ মুন্ডা হলেন একজন ভারতীয় রাজনীতিবিদ যিনি সর্বভারতীয় তৃণমূল কংগ্রেসের রাজনীতির সাথে যুক্ত। তিনি ২০১১ সালে পশ্চিমবঙ্গ বিধানসভায় নাগরাকাটা বিধানসভা কেন্দ্রের বিধায়ক হিসেবে নির্বাচিত হয়েছিলেন।
গোলাম আম্বিয়া
গোলাম আম্বিয়া একজন বাংলাদেশী দৌড়বিদ।তিনি ১৯৯২ গ্রীষ্মকালীন অলিম্পিকে বাংলাদেশের প্রতিনিধিত্ব করেন। জাতীয় পর্যায়ে টানা ৬ বারের দ্রুততম মানব এবং ব্যক্তিগত ৪১ টি স্বর্ণপদক ,২৮ টি রৌপ্য এবং ৮ টি ব্রোঞ্জ পদক অর্জন ।
বারাসাত সদর মহকুমা
এলাকা
২০১১ সাল পর্যন্ত বারাসত, হাবরা, রাজারহাট গোপালপুর, অশোকনগর কল্যাণগড়, মধ্যমগ্রাম ও গোবরডাঙা পৌরসভা ছাড়া এই মহকুমায় বারাসত-১, বারাসত-২, আমডাঙা, দেগঙ্গা, হাবরা-১, হাবরা-২ ও রাজারহাট ব্লক সাতটির অধীনে সাতটি সেন্সাস টাউন ও ৫৮টি গ্রাম পঞ্চায়েত রয়েছে। পরবর্তীকালে রাজারহাট গোপালপুর বিধাননগর পৌরসংস্থার অন্তর্গত হয়েছে। উক্ত সাতটি সেন্সাস টাউন হল নিবাধুই দত্তপুকুর, নোকপুল, মসলন্দপুর, সাদপুর, বড় বামনিয়া, গুমা ও রায়গাছি।
বারাসত-১
বারাসত-১ ব্লক নয়টি গ্রাম পঞ্চায়েতে বিভক্ত। এগুলি হল: ছোটো জাগুলিয়া, ইচ্ছাপুর-নীলগঞ্জ, কোটরা, পূর্ব খিলকাপুর, দত্তপুকুর-১, কদম্বগাছি, পশ্চিম খিলকাপুর, দত্তপুকুর-২ ও কাশিমপুর। ব্লকের শহরাঞ্চল নিবাধুই দত্তপুকুর সেন্সাস টাউন নিয়ে গঠিত। ব্লকটি বারাসত থানার অধীনস্থ। ব্লকের সদর ছোটো জাগুলিয়া।
বারাসত-২
বারাসত-২ ব্লক সাতটি গ্রাম পঞ্চায়েতে বিভক্ত। এগুলি হল: চণ্ডীগড়-রোহান্দা, ফলতি বেলিয়াঘাটা, কেমিয়া খামারপাড়া, কীর্তিপুর-১, দাদপুর, কীর্তিপুর-২ ও শাসন। এই ব্লকে কোনো শহরাঞ্চল নেই। ব্লকটি বারাসত ও বিমানবন্দর থানার অধীনস্থ।. ব্লকের সদর কৃষ্ণপুর।
আমডাঙা
আমডাঙা ব্লক আটটি গ্রাম পঞ্চায়েতে বিভক্ত। এগুলি হল: আধাতা, বোদাই, মরিচা, আমডাঙা, চণ্ডীগড়, সাধনপুর, বেড়াবেড়িয়া ও তারাবেড়িয়া। এই ব্লকে কোনো শহরাঞ্চল নেই। ব্লকটি আমডাঙা থানার অধীনস্থ।. ব্লকের সদর আমডাঙা।
দেগঙ্গা
আমডাঙা ব্লক ১৩টি গ্রাম পঞ্চায়েতে বিভক্ত। এগুলি হল: আমুলিয়া, চাঁপাতলা, হাদিপুর ঝিকরা-১, সোহাই-শ্বেতপুর, বেড়াচাঁপা-১, চৌরাসি, হাদিপুর ঝিকরা-২, বেড়াচাঁপা-২, দেগঙ্গা-১, কোলসুর, চাকলা, দেগঙ্গা-২ ও নুরনগর। এই ব্লকে কোনো শহরাঞ্চল নেই। ব্লকটি দেগঙ্গা থানার অধীনস্থ।. ব্লকের সদর দেবালয়।
হাবরা-১
হাবরা-১ সাতটি গ্রাম পঞ্চায়েতে বিভক্ত। এগুলি হল: বেড়গুম-১, কুমরা, মছলন্দপুর-২, রাউতারা, বেড়গুম-২, মছলন্দপুর-১ ও পৃথিবা। এই ব্লকের শহরাঞ্চল নকপুল, মসলন্দপুর ও সাদপুর সেন্সাস টাউন তিনটি নিয়ে গঠিত। ব্লকটি হাবরা ও গোবরডাঙ্গা থানার অধীনস্থ।. ব্লকের সদর প্রফুল্লনগর। । মোট ব্লকটি দুটি বিধানসভায় বিভক্ত। গাইঘাটা বিধানসভা এবং হাবড়া বিধানসভা।
হাবরা-২
হাবরা-২ আটটি গ্রাম পঞ্চায়েতে বিভক্ত। এগুলি হল: বাঁশপোল, ভুরকুন্দা, গুমা-১, রাজীবপুর বীরা, বেড়াবেড়ি, দিঘরা মালিকবেড়িয়া, গুমা-২ ও শ্রীকৃষ্ণপুর। এই ব্লকের শহরাঞ্চল বড় বামনিয়া ও গুমা সেন্সাস টাউন দুটি নিয়ে গঠিত। ব্লকটি হাবরা থানার অধীনস্থ।. ব্লকের সদর গুমা।
বিধানসভা কেন্দ্র
সীমানা নির্ধারণ কমিশনের সুপারিশ ক্রমে পশ্চিমবঙ্গের পরিবর্তিত বিধানসভা কেন্দ্র বিন্যাসে:
গাইঘাটা বিধানসভা কেন্দ্রটি তফসিলি জাতি প্রার্থীদের জন্য সংরক্ষিত; এটি তফসিলি জাতি প্রার্থীদের জন্য সংরক্ষিত বনগাঁ বিধানসভা কেন্দ্রের অন্তর্গত। রাজারহাট গোপালপুর বিধানসভা কেন্দ্রটি দমদম লোকসভা কেন্দ্রের অন্তর্গত। হাবরা, অশোকনগর, রাজারহাট নিউটাউন, মধ্যমগ্রাম, বারাসত ও দেগঙ্গা বিধানসভা কেন্দ্রগুলি বারাসত লোকসভা কেন্দ্রের অন্তর্গত। হাড়োয়া বিধানসভা কেন্দ্র বসিরহাট লোকসভা কেন্দ্রের অন্তর্গত।
দর্শনীয় স্থান
গোবরডাঙ্গা রাজবাড়ী, শতাব্দীর প্রাচীন গোবরডাঙ্গা প্রসন্নময়ী কালীবাড়ী, গোবরডাঙ্গা মেদিয়া বাওড়, কঙ্কনা বিনোদন পার্ক, বহু পুরনো ইছাপুর দোলখোলা গোবিন্দমন্দির, বেড়গুম ১ নং গ্রাম পঞ্চায়েতের বেলেনী - মল্লিকপুর এলাকার দর্শনীয় আমবাগান ও বিস্তীর্ণ ধানক্ষেত।
বজ্রযোগিনী
বজ্রযোগিনী (Vajrayoginī;, Dorjé Neljorma; Огторгуйд Одогч, Нархажид, ) হলেন এক তান্ত্রিক বৌদ্ধ নারী বুদ্ধ ও ডাকিনী। বজ্রযোগিনীর মূল ভাবটি হল "মহারাগ"। এই মহারাগ হল এমন এক অনুভূতি যা স্বার্থপরতা ও মায়া থেকে সম্পূর্ণ মুক্ত। বজ্রযোগিনী অন্যের কল্যাণের জন্য এবং আত্মকেন্দ্রিকতা ধ্বংস করার জন্য প্রবলভাবে সক্রিয় থাকেন। মনে করা হয়, যে সকল ব্যক্তির অনুভূতিগুলি অত্যন্ত প্রবল, বজ্রযোগিনী তাদের ক্ষেত্রে আদর্শ। কারণ তিনি সেই সকল অনুভূতিকে বুদ্ধসুলভ গুণাবলিতে রূপান্তরিত করেন। বজ্রযোগিনী একজন অনুত্তরযোগ তন্ত্র ইষ্টদেবতা। ইনি সর্ববুদ্ধডাকিনী নামেও পরিচিতা, যার অর্থ " সকল বুদ্ধের (সার) ডাকিনী"।
জরিনা ওয়াহাব
জরিনা ওয়াহাব (জন্ম: ১৭ই জুলাই ১৯৫৯) হলেন একজন ভারতীয় অভিনেত্রী, যিনি মূলত হিন্দি এবং মালয়ালম চলচ্চিত্রে কাজ করেছেন। তিনি চিটচোর এবং গোপাল কৃষ্ণ-এর মতো চলচ্চিত্রে তার অভিনয়ের জন্য সমালোচকদের প্রশংসা কুড়িয়েছিলেন। এছাড়াও তিনি ১৯৭০-এর দশকের এবং ১৯৮০-এর দশকের জনপ্রিয় হিন্দি চলচ্চিত্রে অভিনয় করা পাশাপাশি মাদানোলসবম, চামারাম, পালঙ্গল এবং অ্যাডমিন্টে মাকান আবু-এর মতো জনপ্রিয় মালয়ালম চলচ্চিত্রে অভিনয় করেছেন।
প্রারম্ভিক জীবন
জরিনা ওয়াহাব ১৯৫৯ সালের ১৭ই জুলাই তারিখে ভারতের অন্ধ্র প্রদেশের বিশাখাপত্তনমে র একটি মুসলিম পরিবারে জন্মগ্রহণ করেন। তিনি তেলুগু, উর্দু (তার মাতৃভাষা), হিন্দি এবং ইংরেজিতে সাবলীলভাবে কথা বলতে পারেন। তিনি পুনের ভারতীয় চলচ্চিত্র ও দূরদর্শন সংস্থান (এফটিআইআই) হতে প্রশিক্ষণ গ্রহণ করেছেন। ওয়াহাবের তিন বোন ও এক ভাই রয়েছে।
ব্যক্তিগত জীবন
কলঙ্ক কা টিকা নামক চলচ্চিত্রে সেটে জরিনা ওয়াহাব সর্বপ্রথম অভিনেতা আদিত্য পঞ্চোলির সাথে দেখা করেছিলেন। তারা ১৯৮৬ সালে বিবাহ বন্ধনে আবদ্ধ হয়েছিলেন এবং তাদের সানা (যিনি একজন অভিনেত্রী ) নামে একটি কন্যা এবং সুরজ নামে একটি পুত্র রয়েছে। তাদের অশান্ত বিবাহের খবর, তার স্বামীর মেজাজ এবং অবিশ্বস্ততার গুজব গণমাধ্যমে ছড়িয়ে পড়েছিল।
উইকলি (সংবাদ ম্যাগাজিন)
উইকলি হল মরিশাসের লা সেন্টিনেল গ্রুপ দ্বারা প্রকাশিত একটি ইংরেজি ভাষার জাতীয় সংবাদ ম্যাগাজিন। কেবলমাত্র কাগজ এবং সরাসরি-ইমেল পিডিএফ -এ উপলব্ধ ম্যাগাজিনটির তুলনামূলকভাবে কম পাঠক রয়েছে, তবে এই দ্বীপের রাজনৈতিক খবরের অন্যতম গুরুত্বপূর্ণ উত্স হিসাবে বিবেচিত। ম্যাগাজিনটি তার সংবাদ প্রতিবেদনের পাশাপাশি এর সমালোচনামূলক এবং সম্পাদকীয়গুলি প্রায়শই উপহাসের জন্যও পরিচিত।
ইতিহাস এবং প্রোফাইল
এটি এল'এক্সপ্রেস পত্রিকার আউটলুক নামে একটি সাপ্তাহিক বিভাগ হিসাবে শুরু হয়েছিল। এটি জুলাই ২০১২ সালে একটি সাপ্তাহিক পত্রিকা হয়ে ওঠে। ম্যাগাজিনটি শুক্রবার প্রকাশিত হয়। প্রধান সম্পাদক তৌরিয়া প্রয়াগকে সংসদের স্পিকার মায়া হনুমানজি দ্বারা ২০১৬ সালে অস্থায়ীভাবে নিষিদ্ধ করেছিলেন, কারণ ২৮ এপ্রিল ২০১৬-তে উইকলি পত্রিকায় প্রকাশিত সমালোচনামূলক সম্পাদকীয় ছিল।
বাংলাদেশে সিনেমা হল
বাংলাদেশের সিনেমা হলগুলো ব্রিটিশ ভারত থেকে শুরু করে পূর্ব পাকিস্তান হয়ে বাংলাদেশ সময়ে প্রতিষ্ঠিত হয়। বাংলাদেশের স্বাধীনতার পূর্বে ১৮৯৮ সালের ১৭ এপ্রিল সদরঘাটের পাটুয়াটুলি এলাকার ক্রাউন থিয়েটারে ঢাকার প্রথম চলচ্চিত্র প্রদর্শিত হয়। নব্বইয়ের দশকের শুরুতে সারা দেশে সিনেমা হল ছিল ১ হাজার ৪৩৫ টি।
ইতিহাস
শাবিস্তান সিনেমা হল
বাংলাদেশের প্রথম সিনেমা হল শাবিস্তান, পূর্ব নাম ছিল পিকচার হাউজ। প্রথম বিশ্বযুদ্ধের সময় লেজার নামক একজন ইংরেজ আরমানিটোলায় প্রতিষ্ঠা করেন এই হল। গ্রেটাগার্বোর একটি ছবি দিয়ে এই সিনেমা হলের যাত্রা শুরু হয়। হারিকেন আর লণ্ঠন দিয়ে সিনেমা প্রদর্শন করা হতো প্রথম দিকে। প্রতিদিন দু’টি করে ছবি দেখানো হতো এবং সাপ্তাহিক ছুটির দিন রোববারে দেখানো হতো তিনটি করে সিনেমা। আলাউদ্দিন ও আশ্চর্য প্রদীপ, দ্য কিড, মাই ড্যাডি, মহব্বত এমন সব বিখ্যাত সিনেমা দেখানো হয়েছিল শাবিস্তানে।
সিনেমা প্যালেস (রূপমহল)
বাংলাদেশের দ্বিতীয় সিনেমা হল সিনেমা প্যালেস, সদরঘাটের বুড়িগঙ্গা নদীর উত্তর দিকে ১৯২৪ সালে প্রতিষ্ঠিত হয়। কারো মতে, এই হলের প্রতিষ্ঠাতা ছিলেন রূপলাল দাস, কেউ বলেন ধীরেন দাশ। মালিকানা পরিবর্তনের সূত্রে এই হলের নামকরণ হয় মতিমহল। আরো পরে মুড়াপাড়ার জমিদার মুকুল ব্যানার্জীর মালিকানায় চলে গেলে হলের নতুন নাম হয় রূপমহল। এই রূপমহলেই ১৯৫৬ সালের ৩ আগস্ট মুক্তি পেয়েছিল বাংলাদেশের প্রথম সবাক চলচ্চিত্র ‘মুখ ও মুখোশ’। তদানীন্তন পূর্ব পাকিস্তানের গভর্নর শেরেবাংলা এ কে ফজলুল হক এ সিনেমা প্রদর্শনীর উদ্বোধন করেন।
প্যারাডাইস টকিজ
১৯৩৮ সালে পুরান ঢাকার কেন্দ্রীয় জেলখানা এলাকার আলী দেউড়ির সাত রওয়াজায় স্থাপিত হওয়া প্যারাডাইজ টকিজ সিনেমা হল পরবর্তীতে নাম পরিবর্তন করে পরিচিত হয় ‘প্যারাডাইস’ সিনেমা হল নামে। ফয়েজুদ্দীন নামের এক ব্যক্তি ছিলেন এই হলের প্রতিষ্ঠাকালীন মালিক। ১৯৫৪ সালে আবার হলের নাম পাল্টিয়ে রাখা হয় নিউ প্যারাডাইস। এই হলে প্রদর্শিত প্রথম ছবি ছিল ‘জেলার’। বর্তমানে হলটি বিলুপ্ত।
গুলিস্তান সিনেমা হল
ফুলবাড়িয়া রেলস্টেশনের (পরে এই স্টেশন কমলাপুর স্থানান্তর হয়) উত্তরে ঢাকা জেলা ক্রীড়া মিলনায়তন ও পল্টন মাঠের পাশে ১৯৫৩ সালে স্থাপিত হয় গুলিস্তান সিনেমা হল। কলকাতার চিত্র ব্যবসায়ী খান বাহাদুর ফজল আহমদ দেশভাগের পর এই হল প্রতিষ্ঠা করেন। প্রথমে এই হলের নাম ছিল লিবার্টি, পরে রাখা হয় গুলিস্তান। শুধু এই হলের নামের কারণেই এলাকাটি পরিচিত হয় গুলিস্তান নামে এবং তারই সাথে গড়ে উঠে এক জমজমাট চলচ্চিত্র ব্যবসা। মূলত এটি ছিল ঢাকার শিক্ষিত শ্রেণীর জন্য এক আকর্ষণীয় সিনেমা হল। ইংরেজি ছবি প্রদর্শন ছাড়াও অন্যান্য সব রুচিশীল সিনেমাও এখানে প্রদর্শন করা হতো। ১৯৫৩ সালে এখানে দেখানো হয় ডাচ ম্যান, বাবলা, রাজরানী; ১৯৫৪ সালে প্রদর্শিত হয় দ্য এনসার, আনমোল ঘড়ি; ১৯৫৫ সালে কুইন অব শিবা, অন্নদাতা, অপবাদ এবং ১৯৫৬ সালে প্রদর্শিত হয় পথের পাঁচালী। ১৯৫৯ সালে এফডিসির সহায়তায় নির্মিত চলচ্চিত্র ‘জাগো হুয়া সাভেরা’ সিনেমার প্রিমিয়াম অনুষ্ঠিত হয় এই হলে।
লায়ন সিনেমা হল
মহারানী ভিক্টোরিয়ার ৬০ বছর পূর্তি উপলক্ষে ঢাকার ইসলামপুরে ১৮৮৮ সালে প্রতিষ্ঠিত হয় লায়ন সিনেমা হল। প্রতিষ্ঠাকালীন এই হলের নাম ছিল ডায়মন্ড জুবিলী থিয়েটার। ১৯২০ সালে মির্জা আবদুল সর্দার নামের এক ব্যক্তির অধীনে চলে যায় এই হল। প্রথম দিকে নাটকের পাশাপাশি সিনেমা দেখানো হলেও ১৯২৭ সাল থেকে শুধুই সিনেমা প্রদর্শন হতে শুরু করে।
ব্রিটানিয়া সিনেমা হল
দ্বিতীয় বিশ্বযুদ্ধের সময় গুলিস্তান মাজারের পাশে নির্মিত হয় ব্রিটানিয়া সিনেমা হল। এখানে শুধু ইংরেজি সিনেমা দেখানো হতো। সন্ধ্যা ৬টা থেকে রাত ৯টা পর্যন্ত সিনেমাগুলো প্রদর্শিত হতো।
ঢাকার মৌলভীবাজার এলাকার দুই ভাই মোখলেছুর রহমান ও আরিফুর রহমান ১৯২৯ সালে প্রতিষ্ঠা করেন তাজমহল নামে এ সিনেমা হল। ১৯৮০ সালে এ হল ভেঙে বহুতল ভবন নির্মাণ করা হয়।
আজাদ সিনেমা হল
পুরান ঢাকার জনসন রোডে অবস্থিত আজাদ সিনেমা হল। মুড়াপাড়ার জমিদার মুকুল ব্যানার্জীর নামানুসারে প্রথম দিকে এর নাম ছিল মুকুল টকিজ। ১৯২৯ সালে ঢাকায় নির্মিত হওয়া প্রথম নির্বাক চলচ্চিত্র ‘দ্য লাস্ট কিস’ এই হলে প্রদর্শিত হয়। এই তালিকায় আছেন শামসুর রাহমান, কাইয়ূম চৌধুরী, সরদার ফজলুল করিম, সৈয়দ শামসুল হকও। ১৯৩০ সালে এই হলে দেখানো হয় চণ্ডিদাস, গোরা, ফেয়ারওয়েল টু আর্মস ইত্যাদি বিখ্যাত সব ছবি। বর্তমানে হলটি কোনোরকমে টিকে আছে।
মধুমিতা সিনেমা হল
১৯৬৭ সালে প্রতিষ্ঠা হয় মধুমিতা সিনেমা হল। ইফতেখার উদ্দিন নওশাদের শিল্পপতি বাবা নিজের ভালো লাগা থেকে গড়ে তোলেন এ সিনেমা হল। এখানে প্রথম প্রদর্শিত ছবি হচ্ছে ‘ক্লিওপেট্রা’। ১৯৮১ সালের ২৭ মার্চ থেকে ২ এপ্রিলব্যাপী চলা ঢাকা আন্তর্জাতিক চলচ্চিত্র উৎসবের উদ্বোধন হয় এই সিনেমা হলে। ৫০ বছর পার করেছে মধুমিতা সিনেমা হল।
মানসী সিনেমা হল
ঢাকার বংশালে অবস্থিত মানসী সিনেমা হল ১৯২০ শতকের তৃতীয় দশকে প্রতিষ্ঠিত হয়। এর মালিক ছিলেন বালিয়াটি জমিদার পরিবারের সদস্যরা। বর্তমানে কোনোরকমে টিকে আছে এই হলটি।
স্থানভিত্তিক সিনেমা হল
বিভাগীয় শহর রাজশাহী ও কুমিল্লায় কোনো সিনেমা হল নেই। একসময় যশোরের পরিচিতি ছিল সিনেমা হলের শহর হিসেবে। ২১টি সিনেমা হল থেকে কমতে কমতে এখন মাত্র ২টি সিনেমা হল চালু আছে। খুলনায় সিনেমা হল ছিল ১১ টি। এখন আছে তিনটি। সিলেটের সাতটির মধ্যে একটি এবং রংপুরের পাঁচটি হলের মধ্যে একটি টিকে আছে।
পর্যটননগরী কক্সবাজারে আগে দুটি হল ছিল। রাঙামাটি শহরেও নেই সিনেমা হল। আগে এখানে তিনটি হল ছিল। নরসিংদী জেলা শহরের তিনটি সিনেমা হলের একটিও এখন চালু নেই। ব্রাহ্মণবাড়িয়া শহরে তিনটি হলের সব কটিই এখন বন্ধ। সিনেমা হল নেই ঝালকাঠি, নড়াইল, পঞ্চগড়, মুন্সিগঞ্জ, নেত্রকোনা জেলা শহরেও। এ ছাড়া পটুয়াখালী, দিনাজপুর, ফরিদপুর, মানিকগঞ্জ, নেত্রকোনা, জামালপুরে বর্তমানে মাত্র একটি করে হল চালু আছে।
মুন্নুর
মুন্নুর (Munnur) ভারতের কর্ণাটক রাজ্যের দক্ষিণ কন্নড় জেলার একটি শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে মুন্নুর শহরের জনসংখ্যা হল ৮০৩৫ জন। এর মধ্যে পুরুষ ৪৮% এবং নারী ৫২%।
এখানে সাক্ষরতার হার ৭৭%। পুরুষদের মধ্যে সাক্ষরতার হার ৮২% এবং নারীদের মধ্যে এই হার ৭৩%। সারা ভারতের সাক্ষরতার হার ৫৯.৫%, তার চাইতে মুন্নুর এর সাক্ষরতার হার বেশি।
এই শহরের জনসংখ্যার ১২% হল ৬ বছর বা তার কম বয়সী।
সোলামিশ
বদরুদ্দিন সোলামিশ (১২৭২-১২৯১; بدر الدين سُلامش, রাজকীয় নাম: মালিকুল আদিল বদরুদ্দিন সোলামিশ (الملك العادل بدر الدين سُلامش)) ১২৭৯ সালে মিশরের সুলতান ছিলেন। কায়রোতে জন্মগ্রহণ করেন, তিনি কিপচাক বংশোদ্ভূত সুলতান বাইবার্সের পুত্র ছিলেন।